EkBass/fiwiki-20250220-pages-articles huggingface dataset:
Brasilian kommunistinen puolue

Brasilian kommunistinen puolue () on brasilialainen kommunistinen puolue, joka on perustettu vuonna 1962. Puolueen puheenjohtaja on José Renato Rabelo. Puolue julkaisee Vermelho-lehteä. Puolueen nuorisojärjestö on União da Juventude Socialista. Vuoden 2002 parlamenttivaaleissa puolue sai 1 967 833 ääntä (2,2 %, 12 paikkaa). ==Aiheesta muualla== *Kotisivut. Luokka:Brasilian puolueet Luokka:Kommunistiset puolueet
Chilen kommunistinen puolue

Chilen kommunistinen puolue () on chileläinen kommunistinen puolue, joka perustettiin 4. kesäkuuta 1912 nimellä Sosialistinen työväenpuolue (). Nykyisen nimensä puolue sai vuonna 1922. Puolueen perusti Luis Emilio Recabarren. Augusto Pinochetin sotilasdiktratuurin aikana puolueen jäseniä vangittiin ja puheenjohtaja Luis Corvalánin vapauttamiseksi luotiin kansainvälinen myötätuntokampanja. Puolueen nykyinen johtaja on Guillermo Tellier. Puolue julkaisee lehteä nimeltä El Siglo. Puolueen nuorisojärjestö on Juventudes Comunistas. Puolue osallistui vuoden 2005 parlamenttivaaleihin (5.13 %), mutta ei saanut yhtään edustajaa parlamenttiin. ==Puheenjohtajat== Pääsihteerit Kausi Presidentti Kausi Ramón Sepúlveda Leal 1922 Elijah Lafferte 1956–1961 Luis A. González lakkautettu 1961–2002 Galvarino Gil Gladys Marín 2002–2005 Maclovio Galdames Guillermo Teillier 2005– José Santos Zavala ?–? — — Isaias Iriarte ?–1929 — — Carlos Contreras Labarca 1931–1946 — — Ricardo Fonseca 1946–1948 — — Oyarzun Galo González 1948–1958 — — Luis Corvalán 1958–1990 — — Volodia Teitelboim 1990–1994 — — Gladys Marín 1994–2002 — — Guillermo Teillier 2002–2005 — — Lautaro Carmona Soto 2005– — — == Lähteet == ==Aiheesta muualla== * Puolueen kotisivut Luokka:Chilen puolueet Luokka:Kommunistiset puolueet
Venezuelan kommunistinen puolue

Venezuelan kommunistinen puolue (Partido Comunista de Venezuela) on venezuelalainen kommunistinen puolue, joka perustettiin vuonna 1931. Puolueen puheenjohtaja on Pedro Ortega. Se julkaisee Tribuna Popular-lehteä. Puolueen nuorisojärjestö on Juventud Comunista de Venezuela. Vuoden 2005 parlamenttivaaleissa puolue sai 133 686 ääntä (8 paikkaa). == Aiheesta muualla == *Puolue Luokka:Kommunistiset puolueet Luokka:Venezuelan puolueet
Telugu Desam Party

Telugu Desam Party (, ) on intialainen poliittinen puolue. Puolue on perustettu vuonna 1982. Puolueen perusti N. T. Rama Rao. Puolueen nimi tarkoittaa Telugumaan puoluetta. Puolueen johtaja on N. Chandrababu Naidu. Puolueen nuorisojärjestö on Telugu Yuvatha. Vuoden 2004 parlamenttivaaleissa puolue sai 11 844 811 ääntä (3,0 %, 5 paikkaa). ==Aiheesta muualla== *Puolueen kotisivu ==Lähteet== Luokka:Intian puolueet
World Fantasy Award

World Fantasy Award on kirjallisuuspalkinto, joka jaetaan joka vuosi tunnustuksena huomattavasta aikaansaannoksesta fantasiakirjallisuuden alalla. Palkintoa on jaettu vuodesta 1975 lähtien. Palkinnon valitsevat vuosittain vaihtuvat tuomarit. Tuomarit valitsevat voittajat etukäteen nimetyistä ehdokkaista. Tuomarit ja fantasiakirjallisuuden asiantuntijat ja harrastajat nimeävät ehdokkaat. Ehdokkaaksi kelpaa mikä tahansa kirja, joka on lajiltaan mitä tahansa fantasiaa tai kauhua. == Nykyiset kategoriat == * Novel (romaani), katso Parhaan romaanin World Fantasy -palkinto * Novella (lyhytromaani) * Short Fiction (novelli, kertomus) * Anthology (antologia) * Collection (kokoelma) * Graafinen suunnittelija * Special award: Professional (erikoispalkinto, ammattilaiset) * Special Award: Non-Professional (erikoispalkinto, harrastelijat) == Lähteet == == Aiheesta muualla == * Palkinnon kotisivut Luokka:Fantasiakirjallisuuspalkinnot
John Corbett

John Corbett (s. 9. toukokuuta 1961 Wheeling, Länsi-Virginia) on yhdysvaltalainen näyttelijä. Hänet tunnetaan muun muassa rooleistaan elokuvassa Kreikkalainen naimakauppa (2002), HBO:n televisiosarjassa Sinkkuelämää (1998–2004) sekä CBS:n sarjassa Villi Pohjola (1990–1995). Hän on ollut ehdolla Emmy-palkinnon (1992) ja kahden Golden Globen (1993, 2002) saajaksi. Corbett on myös countrylaulaja, joka julkaisi ensimmäisen albuminsa John Corbett vuonna 2006. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1961 syntyneet Luokka:Elävät henkilöt
Jason Lewis

Jason Lewis (s. 25. kesäkuuta 1971 Newport Beach, Kalifornia) on yhdysvaltalainen malli ja näyttelijä. Lewis muistetaan parhaiten roolistaan HBO:n komediasarjassa Sinkkuelämää. Lewis on tehnyt myös pienempiä rooleja muun muassa sarjoissa Beverly Hills 90210, Siskoni on noita sekä CSI: Miami. Lewis vietti nuoruutensa kotiseudullaan eteläisessä Kaliforniassa. Teini- ikäisenä hän halusi ansaita rahaa ja lähteä katsomaan maailmaa. Hän ansaitsi aluksi rahaa tarjoilijana ja putkimiehenä tehden 55-tuntisia työviikkoja. Kesäkuussa 1993 Lewis sai koottua tarpeeksi rahaa matkustaakseen Pariisiin, missä hänen mallinuransa urkeni. Lewis teki lyhyen aikaa töitä Pariisissa, mistä jatkoi matkaansa Milanoon. Hän teki kampanjoita muoti- ja kosmetiikkayrityksille kuten Tommy Hilfiger, Boss ja Ray-Ban. Vuonna 1996 Lewis nimettiin vuoden miesmalli -ehdokkaaksi VH1 Fashion Awardsissa. Mallintöiden ohella Jason Lewis opiskeli myös näyttelemistä tulevaisuuden roolit mielessään. Hän saikin pienen osan 1990-luvun menestyssarjasta Beverly Hills 90210, mutta isomman osan huippusuositusta Sinkkuelämää-sarjasta. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1971 syntyneet Luokka:Elävät henkilöt
Bauerfieldin kansainvälinen lentoasema

Bauerfieldin kansainvälinen lentoasema on lentoasema Vanuatun pääkaupungissa Port Vilassa. Se toimii Air Vanuatun kotikenttänä. Lentokentällä on kaksi kiitotietä. Asfaltoidun pääkiitotien pituus on 2 600 metriä, ja sen lisäksi lentoasemalla on 1 009 metrin pituinen ruohokiitotie. == Lentoyhtiöt == * Air Niugini * Air Vanuatu * Aircalin * Fiji Airways * Solomon Airlines * Virgin Australia Lähde: == Lähteet == == Aiheesta muualla == Luokka:Vanuatun lentoasemat Luokka:Port Vila
Kiss My Ass

Kiss My Ass on yhdysvaltalaisen hard rock -yhtye KISSin tribuuttialbumi, jonka kanssa julkaistiin myös VHS/DVD Kiss My A*s. Levyllä soittavat muun muassa Lenny Kravitz ja Anthrax. ==Kappaleet== # # # # # # # # # # # # == Lähteet == == Aiheesta muualla == * Luokka:Vuoden 1994 albumit Luokka:Yhdysvaltalaiset hard rock -albumit Luokka:Kiss Luokka:Tribuuttialbumit
Herrala (Hollola)

Herrala on kylä ja taajama Hollolassa Päijät-Hämeessä. Vuoden 2020 lopussa taajamassa asui 495 asukasta. Herralassa sijaitsee peruskoulun alempien luokkien koulu, rautatieasema ja vuonna 2017 lopettanut Herralan saha. Ratahallintokeskuksen, Hollolan kunnan, Lahden kaupungin ja Nastolan kunnan teettämän Lahden kaupunkiseudun rataympäristöselvityksen (2004) perusteella Herralassa maakunnallisesti merkittäviä kulttuurihistoriallisia kohteita ovat Herralan asema ympäristöineen, Herralan tiilitehdas, Maattolan tila ja Ylöstalon tila. Herralassa toimii Päijät-Hämeen pelastuslaitoksen sopimuspalokunta, Herralan VPK, joka on erikoistunut eläinten pelastamiseen. https://www.ess.fi/uutiset/kotimaa/art2269507 Hahmajärven uimaranta on suosittu vapaa-ajan viettopaikka, varsinkin kesäisin. Syksyllä 2018 valmistunut valokuitukaapeli antaa herralalaisille mahdollisuuden nopeaan tietoliikenneyhteyteen. Herralan kylän alueella on kaksi muinaismuistoaluetta: Papulan vesimylly ja Rajalan rajamerkki. == Liikenne == Herralasta pääsee Riihimäki–Lahti-radalla kulkevalla lähijunalla Lahteen, Järvelään, Lappilaan, Mommilaan, Oittiin ja Hikiälle. Lahteen liikennöidään raiteelta 1 ja Riihimäen suuntaan raiteelta 2.https://www.vr.fi/cs/vr/fi/herrala_fi == Lähteet == == Aiheesta muualla == * Herralan kylä Facebookissa * Herralan koulu * Ratahallintokeskus: kaupunkikuvalliset erityispiirteet (liite XII a) Luokka:Hollolan kylät Luokka:Päijät-Hämeen maakunnan taajamat
Zuiderzee

Zuiderzee oli Pohjanmeren lahti Alankomaissa. Nykyään se on jaettu Afsluitdijkin padolla IJsselmeeriin ja Vattimereen. == Lähteet == * == Aiheesta muualla == * Viljelysmaata merenpohjasta, Suomen Kuvalehti, 11.06.1932, nro 24, s. 22, Kansalliskirjaston digitaaliset aineistot Luokka:Alankomaiden maantiede Luokka:Pohjanmeri Luokka:Pohjanmeren historia
Deltawerken

Deltawerken on hollanninkielinen nimitys suuresta suistotyömaasta, joka käynnistettiin tammi-helmikuun 1953 Pohjanmeren tulvien jälkeen vastaavan luonnonkatastrofin ehkäisemiseksi. Suunnitelmavaiheessa käytettiin nimitystä Deltaplan. Alankomaiden Zeelandin maakunta sijaitsee Rein-, Schelde-, Waal- ja Maasjokien suistossa ja on erityisen alavaa. Vuoden 1953 tulva peitti suuren osan maakunnasta alleen, ja yli hukkui. Myös Englanti, Belgia ja Ranska kärsivät tulvasta. Vesi on aina ollut keskeisessä asemassa Hollannin historiassa. Viimeisimmän, vuoden 1953 suuren tulvan jälkeen ihmiset päättivät rakentaa Deltawerkenin, yhden suurimmista tulvasuoja- ja vedenhallintaprojekteista maailmassa. Delta-komissio perustettiin kaksikymmentä päivää Pohjanmeren tulvan jälkeen 21. helmikuuta 1953. Tämä komissio antoi neuvoja turvallisuuden lisäämiseksi. Tämä oli haastava tehtävä, sillä Nieuwe Waterweg ja Westerschelde täytyi pitää avoinna Rotterdamin ja Antwerpenin satamien taloudellisten intressien vuoksi. Lopulta 18. lokakuuta 1955 Delta-komissio antoi viisi ohjetta, jotka johtivat Delta-suunnitelman syntymiseen. Kaiken kaikkiaan Deltawerkenin kustannukset nousivat lähes viiteen miljardiin euroon. == Padot == Oosterscheldekeringistä tuli suurin sulku maailmassa. Kokonaispituudeltaan kolmen kilometrin mittainen sulku koostuisi , joiden varaan asennettaisiin. Maailman suurimmat patorakennelmaan kuuluvat liikkuvat osat löytyvät Maeslantkeringistä; kumpikin sulun ovista on pitkiä. Tämä sulku asennettaisiin Nieuwe Waterwegiin. Deltawerken on globaali malli teknologisesta kehityksestä, jossa ihmisten turvallisuus ja luonto ovat keskeisessä asemassa. Näin ollen Alankomaat on laajentanut näkemystään turvallisuudesta ja vedestä. Deltawerken muodostaa ainutlaatuisen kompromissin turvallisuuden, talouden, virkistystoiminnan ja luonnon välillä. == Katso myös == * IJsselmeer == Aiheesta muualla == * Virallisella verkkosivustolla Deltawerken Luokka:Alankomaiden maantiede
Bobcat Goldthwait

Robert ”Bobcat” Goldthwait (s. 26. toukokuuta 1962) on yhdysvaltalainen koomikko, näyttelijä ja elokuvaohjaaja. Parhaiten hänet tunnetaan roolistaan poliisikadetti Zedinä Poliisiopisto-elokuvissa. Goldthwait on esiintynyt myös nimellä Jack Cheese. Ennen televisio- ja elokuvauraansa hän esiintyi stand up -koomikkona. Jo tuolloin hänet tunnettiin kovasta ja tärisevästä äänestään. Goldthwait on esiintynyt Poliisiopisto-elokuvien ohella muun muassa televisiosarjoissa 70’s Show ja Beavis ja Butt-head sekä elokuvassa Blow. Lisäksi hän on näytellyt pientä osaa Twisted Sister -yhtyeen musiikkivideoilla ”Leader of the Pack” ja ”Be Chrool to Your Scuel”. Ohjaajana Goldthwaitin esikoiselokuva oli vuonna 1994 ensi-iltansa saanut Pähkähullu klovni. Sen jälkeen hän on ohjannut muun muassa elokuvat Sleeping Dogs Lie (2006) ja God Bless America (2011). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt Luokka:Yhdysvaltalaiset elokuvaohjaajat
Esitysgrafiikka

Esitysgrafiikka koostuu teksteistä, kuvista ja kaavioista, jotka on tuotettu tietokoneohjelmilla. Esitysgrafiikalla usein korvataan piirtoheitinkalvoja. Esitysgrafiikka on osa toimisto-ohjelmistoja. Esitysgrafiikkaohjelmista käytetyin on Microsoftin PowerPoint, joka on osa Microsoft Officea. PowerPointin kanssa laajasti yhteensopiva on Apache OpenOffice-toimisto- ohjelmistoon kuuluva esitysgrafiikka Impress. Impress on avoimen lähdekoodin esitysgrafiikkaohjelma. Lisäksi Corelin toimisto-ohjelmistossa on esitysgrafiikkaohjelma, ja myös Lotuksen toimisto-ohjelmistossa oli sellainen. Applen vastaava ohjelma on Keynote. Pöytätietokoneiden ja sylitietokoneiden lisäksi esitysgrafiikkaa voidaan tuottaa myös kämmentietokoneilla tai älypuhelimilla. Näiden esitysgrafiikat ovat rajallisempia. Esityksiä voi tyypillisesti katsella ohjelmilla, joilla ne on luotu, tai ne voidaan viedä HTML- tai PDF-muotoon. Tällöin niitä voi katsella sellaisillakin tietokoneilla, joissa kyseistä ohjelmaa ei ole. Suljetun lähdekoodin ohjelmantuottajat voivat tuottaa katseluohjelman. Näillä voi katsoa varsinaisella ohjelmalla tuotettuja tiedostoja, mutta näillä ei voi itse tuottaa tiedostoja. ==Aiheesta muualla== * Microsoft PowerPoint Viewer * OpenOffice.org Impress Luokka:Toimisto-ohjelmistot
Odin (täsmennyssivu)

Odin tarkoittaa seuraavia: * Odin, muinaisskandinaavinen ylijumala * Odin, miehen etunimi * Odin, norjalainen rahastoyhtiö * Odin, Marvel-kustantamon luoma sarjakuvahahmo * Odin, tanskalainen olutmerkki * Odin, ruotsalainen satelliitti * Mount Odin, vuori Baffininsaarella Kanadassa ;Britannian kuninkaallinen laivasto * Odin-luokka, sukellusveneluokka * HMS Odin (1807), 74-tykkinen kolmannen luokan linjalaiva * HMS Odin (1846), siipiratasfregatti * HMS Odin (1901), sluuppi * HMS Odin (N84), Odin-luokan sukellusvene * HMS Odin (S10), Oberon-luokan sukellusvene ;Norjan kuninkaallinen laivasto *KNM Odin, Sleipner-luokan hävittäjä ;Tanskan kuninkaallinen laivasto *KDM Odin, vuonna 1872 vesillelaskettu ironcla ;Saksan keisarikunnan laivasto * Odin- luokka, Saksan keisarikunnan laivaston rannikkopanssarilaivaluokka * SMS Odin, vuonna 1896 valmistunut Odin-luokan rannikkopanssarilaiva
Tietokantasovellus

Tietokantasovellus () on tietokannan hallintaan tarkoitettu sovellusohjelma. Tietokantasovelluksia on hyvin monenlaisiin tarpeisiin, pienistä käyttäjän apuohjelmista, kuten osoitekirjasta, valtaviin suuryrityksen laajuisiin järjestelmiin esimerkiksi taloushallinnon tarpeisiin. Termillä "tietokantasovellus" yleensä viitataan ohjelmistoon, joka tarjoaa käyttöliittymän tietokantaan. Ohjelmistoa joka tosiasiassa hoitaa tiedon varastoinnin kutsutaan yleensä tietokannan hallintajärjestelmäksi (TKHJ, eng. database management system, DBMS) tai jos se on sulautettu ohjelmistoon tietokantamoottoriksi (database engine). Esimerkkejä tietokantasovelluksista ovat muun muassa Microsoft Access, dBASE, FileMaker ja (jollakin asteella) HyperCard. == Katso myös == * Tietokannan hallintajärjestelmä Luokka:Ohjelmistot
Absu

Absu oli vuosina 1991–2020 toiminut texasilainen black- ja thrash metal -yhtye. == Julkaisut == * Barathrum: Visita Interiora Terrae Rectificando Invenies Occultul Lapidem (1993) * The Sun of Tiphareth (1995) * The Third Storm of Cythraul (1997) * In the Eyes of Ioldánach (EP, 1998) * Tara (2001) * Mythological Occult Metal: 1991–2001 (2005) * Absu (2009) * Abzu (2011) * Apsu (TBA) == Jäsenet == * Sir Proscriptor McGovern – Rummut, laulu, lyriikka * Vastator Terrarum - Kitara, basso, koskettimet, taustalaulu * Aethyris MacKay - Kitara, basso, koskettimet, taustalaulu === Entiset jäsenet === * Shaftiel – kitara, laulu (1991–2003) * Equitant Ifernain – kitara, basso (1991–2001) * Kashshapxu – kitara (2001–2003) * David Athron Mystica – kitara (1992–1993) * Black Massith – kosketinsoittimet (1992–1993) == Lähteet == Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Yhdysvaltalaiset black metal -yhtyeet Luokka:Yhdysvaltalaiset thrash metal -yhtyeet
Teollisuusstandardi

Teollisuusstandardi ei ole virallisesti sertifioitu standardi, vaan jonkin markkina-asemaltaan vahvan valmistajan luoma käytäntö, jossa käytetään sen kehittämiä teknisiä ratkaisuja laajasti yleisenä perusratkaisuna. 1980-luvulla kun IBM PC:n kaltaisia samaa arkkitehtuuria käyttäviä mikrotietokoneita ryhdyttiin valmistamaan, laajeni IBM PC:n avoimen arkkitehtuurin perusratkaisu siinä määrin, että sen mukaisesti valmistettuja "kloonattuja" mikrotietokoneita alettiin kutsua teollisuusstandardin mukaisiksi. Esimerkkejä: Valokopioinnin alueella samankaltaisen standardin on muodostanut alan edelläkävijä Xerox, joka kehitti tavalliselle toimistopaperille tulostavan kopiokoneen. Sähköisessä digitaalisessa muodossa olevien tekstien ja kuvien tulostamisen teollisuusstandardi on Adoben PDF. Automaattiaseiden valmistusta on Itä-Euroopassa yhdenmukaistanut ja siihen on vaikuttanut Kalašnikov. Teollisuusstandardista voi tulla standardi myöhemmin, mikäli se sertifioidaan johonkin standardointijärjestelmään kuten ISO:on tai DIN:iin. Myös joitakin virallisia standardeja kutsutaan teollisuusstandardeiksi. Tällöin ei enää ole kyseessä teollisuuden käyttämä tekninen perusratkaisu, vaan jo osa laajempaa virallista standardointijärjestelmää. ==Suomessa== Suomessa yleiskäsitteiksi ovat tulleet muun muassa mono, jolla tarkoitetaan murtomaahiihdossa käytettävää hiihtokenkätyyppiä. Nimitys tulee siitä, että yksi hiihtokenkien valmistaja oli nimeltään Mononen. Sodanjälkeisen rautasängyn nimitykseksi tuli heteka yleisesti, vaikka alun perin se viittasi Helsingin Teräshuonekalutehdas Oy:öön. Nämä eivät kuitenkaan ole teollisuusstandardeja. Kulutustavarat eivät yleisinäkään sinänsä kehity teollisuusstandardeiksi kuin epäsuorasti: edellisissä esimerkeissä tietyntyyppinen hiihtokenkä vaikutti yhdenmukaistavasti hiihtokengän kanssa käytettäviin suksisidetyyppeihin. == Katso myös == * De facto Luokka:Standardit
Chapman Stick

thumb|260px|Saltatio Mortis yhtyeen Bruder Frank soittamassa Chapman Stickiä. Chapman Stick, myös The Stick (Stick), on vahvistimeen liitettävä kielisoitin, jota soitetaan "täppäämällä". Chapman Stick muistuttaa pitkää ja leveää kitaran kaulaa, jossa on joko 8, 10 tai 12 kieltä. Kitarasta poiketen Stickin kielten pituus vastaa bassokitaran kielien pituuksia, jotka ovat jopa 36 tuumaa (91,4 senttimetriä). Chapman Stickin on kehittänyt Emmett Chapman 1960-luvun lopussa Los Angelesissa. Varsinaisesti Chapman Stickien valmistus alkoi 1974, jonka jälkeen soitinta on kehitetty paremmaksi. Emmett Chapman omistaa useita soittimeen liittyviä patentteja. Siksi hän on soittimen ainoa valmistaja, ja vastaavanlaisia soittimia on vähän. Chapman tekee kaikki soittimet tilaustyönä, minkä vuoksi soitin on suhteellisen harvinainen ja hintava. Muiden muassa Tony Levin (King Crimson) ja John Myung (Dream Theater) soittavat Chapman Stickiä. ==Viritys== Chapman Stickien kielet on jaettu melodiakieliin ja bassokieliin. Melodiakielten ääniala ja viritys muistuttaa sähkökitaran virettä. Eroavaisuutena sähkökitaraan, kielet on viritetty kaikki tasaisiin kvartteihin. Bassokielten viritys eroaa useimmista kitarasoittimista siten, että kielet on viritetty kvintteihin, kuten mm. sello. Vire helpottaa sointujen muodostamista yhdellä kädellä. Kuitenkin, jotkut Stickin soittajat virittävät bassokielet melodiakielten tavoin kvartteihin, jotta melodioiden soittaminen helpottuu bassokieliltä. Matalimman bassokielen nuotti vastaa 5-kielisen bassokitaran matalaa B:tä tai C:tä, tarkemmasta vireestä riippuen. ==Mallit== Chapman Stickejä on useita vakiintuneempia malleja. Koska kaikki Chapman Stickit valmistetaan tilaustyönä, mallien yksityiskohdat (kuten materiaalit ja viritys) vaihtelevat yksilöittäin. * Alkuperäinen 10-kielinen The Stick (5 melodiakieltä ja 5 bassokieltä) * 12-kielinen Grand Stick (6 melodiakieltä ja 6 bassokieltä, hieman leveämpi kaula kuin The Stickissä) ** Grand Stickejä valmistetaan myös 10-kielisinä (Ten String Grand), joka on kuin The Stick, mutta leveämmällä kaulalla * 10-kielinen, lyhytskaalainen Alto Stick (skaala 26,5 tuumaa [67,3 cm], viritetään n. oktaavin korkeammalle kuin The Stick) * 8-kielinen Stick Bass, eli SB8 (joko 4 melodiakieltä ja 4 bassokieltä tai 8 bassokitaran tapaan viritettyä kieltä) * 8-kielinen NS/Stick (Emmett Chapmanin ja Ned Steinbergerin suunnittelema Chapman Stickin, sähkökitaran ja sähköbasson yhdistelmäsoitin, viritetään usein samanlailla kuin Stick Bass). NS/Stick eroaa muista Stickeistä ulkonäöltään siten, että siinä on sähkökitaramainen runko. Chapman Stickistä on myös prototyyppivaiheessa oleva akustinen versio Acoustick. ==Katso myös== *Warr- kitara ==Aiheesta muualla== *Stick.com - Viralliset sivut (englanniksi) **Stick.com/method - Soittotekniikan selitys ja kaksi videodemonstraatiota *Stickist.com - Chapman Stickin englanninkielinen Internet-yhteisö Luokka:Kielisoittimet Luokka:Sähköiset soittimet
Ps

Ps tarkoittaa seuraavia asioita: * polystyreeni, PS, muovilaji * * , hevosvoima * * * * , verkkotunnus .ps * * * * Perussuomalaiset, puolueen lyhenne PS tai Ps, jäsenen lyhenne ps., suomalainen puolue * Parti socialiste, PS, ranskalainen puolue * Parti socialiste, PS, belgialainen puolue * IBM PS/2, IBM:n kehittämä tietokone 1980-luvulla * PlayStation, PS, Sonyn valmistama pelikonsoli * PostScript, PS, sivunkuvauskieli * Adobe PhotoShop, PS, Adobe Systemsin kuvankäsittelyohjelma * jälkikirjoitus, PS, latinan sanoista post scriptum, kirjeen loppuun lisätty kirjoitus * pussi, ps, säilytyspakkaus * Ps., Petteri Väänäsen ruotsinkielinen keskusteluohjelma 1995–1997 * Puoli seitsemän, Ps, Yle TV1:n asiaohjelma * P.S., elokuva vuodelta 2004 Elonet - P.S. * P.S., elokuva vuodelta 1978 Elonet - P.S. * P.S., dokumenttielokuva vuodelta 1981 Elonet - P.S. * P.S., suomalainen aikakauslehti 1976–1979. == Lähteet == Luokka:Seulonnan keskeiset artikkelit
Ceremonial Embrace

Ceremonial Embrace oli kuhmolainen black- ja power metal -yhtye, joka perustettiin talvella 1996. Yhtye on hajonnut. == Viimeinen tunnettu kokoonpano == * Jani Huotari – laulu * Heikki Kähkönen – kitara * Jani Häkli – kitara, basso * Olli Kokkonen – rummut * Jari Määttä – kosketinsoittimet == Diskografia == * * * * == Aiheesta muualla == * * Luokka:Suomalaiset black metal -yhtyeet
Troolaus

thumb|Kalastusalus vetää troolia. Troolikalastus on kalastusmenetelmä, jossa vedetään troolia eli laahusnuottaa veden alla joko yksin tai paritroolauksessa. == Troolausmenetelmät == Trooli lasketaan kalastusaluksesta kaikuluotauksella etsittyyn kalaparveen, vedetään perässä ja kelataan koneellisesti takaisin laivaan. Saatu saalis jää nuotan perän muodostamaan pussiin. Troolaussyvyys on säädeltävissä kantavien pallojen ja vaijereiden pituuden avulla. Kun käytetään kahta venettä (paritroolaus), veneiden välille vedetään vaijerit, jotka toimittavat verkon vaakasuoran leviämisen. Yksintroolaus on kuitenkin tavallisempaa. Tässä niin sanotut leijat (kutsutaan myös ”troolinoviksi”) toimittavat verkon vaakasuoran levittämisen. Leijoja on käytettävissä eri kokoisia ja muotoisia. Troolia voidaan vetää pohjassa tai pohjan tuntumassa (pohjatroolaus) tai kohotettuna vedessä (välivesitroolaus). Vetonopeus on yleensä 2,5–4,0 solmua. Suomessa troolaus on tärkein silakan ja kilohailin kalastusmenetelmä. Troolia käytetään myös turskan ja sisävesillä muikun kalastuksessa. == Aiheesta muualla == Luokka:Kalastusmenetelmät Luokka:Kalatalous
Jukka Haapalainen

Jukka-Matti Haapalainen (s. 1. marraskuuta 1965 Lapua) on suomalainen tanssija. Haapalainen on vaimonsa Sirpa Suutari-Jääskön kanssa Suomen menestynein kilpatanssipari. He lopettivat kilpatanssin vuonna 2002. Haapalainen ja Suutari-Jääskö voittivat neljästi ammattilaisten latinalaistanssien British Open -kilpailut Blackpoolissa (vuosina 1997, 1998, 1999 ja 2001). He ovat kaksinkertaisia Euroopan-mestareita ja heillä on lukuisia muita arvokilpailuvoittoja useilta vuosilta. Kilpailu-uransa jälkeen Haapalainen on ollut televisio-ohjelmassa Tanssii tähtien kanssa tuomarina vuodesta 2006 lähtien. Haapalainen myös esiintyi ensimmäisen tuotantokauden finaalissa. Haapalainen teki Suomessa järjestetyn Eurovision laulukilpailun 2007 alkunumeron ja tanssi siinä vaimonsa kanssa. Haapalainen valittiin myös ensimmäisenä suomalaisena Blackpoolin British Open -kilpailun tuomaristoon vuonna 2008.Jukka Haapalaisesta huipputuomari == Saavutuksia == * Le Classique de Dance Award 1993, * B.D.F. Award For outstanding performance in Professional Latin in 1993, 1995, 1997 ja 1998, * Carl Alan Award -voittajat 1998, 1999, * Prince Mikasa of Japan World Dance Award 2000, 2002, * G.O.C Award 2002, * World Dance & Dance Sport Council ”Isadora Duncan” Award 2002 == Lähteet == * Kotisivut (englanniksi, arkistoitu versio 28. toukokuuta 2014) === Viitteet === == Aiheesta muualla == *Kuusi kuvaa tanssija Jukka Haapalaisen elämästä, audio 44 min Luokka:Suomalaiset kilpatanssijat Luokka:Vuonna 1965 syntyneet Luokka:Elävät henkilöt
Diabolical Masquerade

Diabolical Masquerade oli ruotsalainen yhden miehen projektiyhtye, jonka perusti Blakkheim (Katatonia-yhtyeen Anders Nyström) vuonna 1993. Yhtye soitti avant garde- ja sinfonisen black metalin sekoitusta death metal -vivahteilla. Blakkheimin ohella projektissa oli mukana myös Dan Swanö, joka toimi albumien tuottajana sekä soitti rumpuja vuoden 1999 albumilla Nightwork. Syyskuussa 2004 Blackheim ilmoitti haudanneensa yhtyeen, koska ei saanut inspiraatiota viidennen albumin tekemiseen. Yhtye oli toiminnassa vuosina 1993–2004. == Studioalbumit == * * * * == Jäsenet == * Blakkheim (Anders Nyström) – kaikki instrumentit * Dan Swanö – rummut, kitara === Sessiomuusikot === * Sean C. Bates – rummut (1997, 2001) * Ingmar Döhn – basso (1997–2001) == Aiheesta muualla == * Diabolical Masquerade Luokka:Ruotsalaiset black metal -yhtyeet Luokka:Avantgardemetalliyhtyeet
Equilibrium

Equilibrium on vuonna 2001 perustettu saksalainen metallimusiikkia soittava yhtye, jonka musiikissa on vaikutteita folk- ja melodisesta/sinfonisesta black metallista. __NOTOC__ Yhtyeen sanoitukset kertovat germaanisista tarinoista ja luonnosta. == Jäsenet == * Robert ”Robse” Dahn – laulu * René Berthiaume – kitara * Dom R. Crey – kitara * Tuval ”Hati” Refaeli – rummut * Makki Solvalt – basso === Entiset jäsenet === * Andreas Völkl – kitara * Sandra van Eldik (ent. Völkl) – basso * Armin Dörfler – kosketinsoittimet * Markus Perschke – rummut * Helge Stang – laulu * Henning Stein – rummut * Michael Heidenreich – kosketinsoittimet * Conny Kaiser – kosketinsoittimet * Julius Koblitzek – rummut * Basti Kriegl – rummut * Jennifer Majura – kitara == Diskografia == === Studioalbumit === * * * * * * === Muut julkaisut === * * * * *Renegades 8 bit (2019, Nuclear Blast) == Aiheesta muualla == * Equilibriumin virallinen sivusto * * Luokka:Saksalaiset sinfoniset metalliyhtyeet Luokka:Saksalaiset black metal -yhtyeet Luokka:Saksalaiset folk metal -yhtyeet Luokka:Sinfoniset black metal -yhtyeet
Fleurety

Fleurety on norjalainen avant garde metal -yhtye, jonka perustivat Svein Egil Hatlevik ja Alexander Nordgaren vuonna 1991. == Diskografia == === Studioalbumit === * * * === EP:t === * * * * * * === Demot === * == Kokoonpano == * Alexander Nordgaren – kitara, basso, laulu * Svein Egil Hatlevik – rummut, laulu, kosketinsoittimet Luokka:Norjalaiset metalliyhtyeet Luokka:Avantgardemetalliyhtyeet
Taskukamera

Taskukameraksi () kutsutaan taskuun sopivaa kameraa. Aikaisemmin suuri osa kameroista oli suurikokoisia, minkä vuoksi käsite pokkari oli myynnillisesti tarpeellinen. Vuosisadan alussa Leica kehitti taskukokoisen kinokameran. Luokka:Valokuvakamerat
Osoitinkynä

thumb|Osoitinkyniä Osoitinkynä tai ohjauskynä () on kosketusnäyttöä varten käytettävä pehmeäkärkinen kynä, jolla annetaan yleensä kämmentietokoneelle käskyjä koskettamalla sen näyttöä. Osoitinkynä korvaa tietokonehiiren käyttöä tai kosketuslevyn käyttöä pienikokoisissa kämmentietokoneissa. Laitteiden mukana tulee niille tyypillinen osoitinkynä. Jotkut kynävalmistajat ovat myös kehittäneet yleiskäyttöisiä yhdistelmäkyniä, joissa on mustesäiliökynän ja lyijytäytekynän lisäksi kolmantena vaihtoehtona myös osoitinkynä. Luokka:Osoitinlaitteet Luokka:Kynät
Ralf Bartels

Ralf Bartels (s. 21. helmikuuta 1978 Malchin, Saksan demokraattinen tasavalta) on saksalainen kuulantyöntäjä, moninkertainen arvokisamitalisti. Bartels voitti junioreiden maailmanmestaruuden 1996 ja Euroopan-mestaruuden 1997. Hän saavutti pronssia Münchenin EM-kilpailuissa 2002 tuloksella 20,58 ja oli samana vuonna kolmas myös maailmancupissa työnnettyään 20,67. Pariisin MM- kilpailuissa 2003 hän sijoittui viidenneksi ja Ateenan olympialaisissa 2004 kahdeksanneksi. Vuonna 2005 hän voitti Euroopan cupin tuloksella 20,76 ja sai pronssia Helsingin MM-kilpailuissa työnnettyään 20,99. Bartels voitti Euroopan-mestaruuden Göteborgissa 2006 tuloksella 21,13. Myöhemmin samana kesänä hän voitti maailmancupin työnnettyään 20,67. Osakan MM-kilpailuissa 2007 hän oli seitsemäs. Vuoden 2009 sisäratojen Euroopan-mestaruuskilpailuissa Torinossa Bartels voitti pronssia tuloksella 20,39 metriä. Saman vuoden Berliinin MM-kilpailuissa hän oli niin ikään kolmas työnnettyään kolmannella kierroksella ulkorataennätyksensä 21,37. Hallissa hän on työntänyt tätäkin pidemmälle, sillä vuoden 2010 sisäratojen MM-kilpailuissa Dohassa hän sijoittui alun perin kolmanneksi tuloksella 21,44 m, mutta nousi myöhemmin hopeasijalle Andrei Mih’nevitšin dopinghylkäyksen takia. Barcelonan EM- kilpailuissa 2010 Bartels sijoittui kolmanneksi tuloksella 20,93 m,Barcelona 2010 – Miesten kuulantyönnön tulokset European Athletics ja Pariisin sisäratojen EM-kilpailuissa 2011 hän voitti kultaa tuloksella 21,16 metriä. Daegun MM-kilpailuissa 2011 hän oli kymmenes. Lontoon olympialaisissa 2012 hän karsiutui loppukilpailusta. Göteborgin sisäratojen EM-kilpailuissa 2013 hän sijoittui neljänneksi tuloksella 20,16 m. Bartels on voittanut Saksan mestaruuden ulkoradoilla vuosina 2002–2006 ja 2008–2010 sekä sisäradoilla vuosina 2003, 2004, 2006, 2009, 2010 ja 2013. Bartels on ammatiltaan sotilas. Hän on 186 senttimetriä pitkä ja 125-kiloinen. == Kauden parhaat työnnöt ulkoradoilla == Lähde: IAAF Vuosi Tulos Paikka Päivämäärä 2000 19,34 Wipperfurth 13. elokuuta 2001 20,30 Gotha 16. kesäkuuta 2002 20,85 Gotha 9. kesäkuuta 2003 20,67 Neuwied-Engers 28. toukokuuta 2004 20,88 Engers 19. toukokuuta 2005 21,36 Neuwied-Engers 29. toukokuuta 2006 21,13 Göteborg 7. elokuuta 2007 20,75 Neuwied-Engers 27. kesäkuuta 2008 20,60 Nürnberg 6. heinäkuuta 2009 21,37 Berliini 15. elokuuta 2010 21,14 Doha 14. toukokuuta 2011 20,58 Halle 21. toukokuuta 2012 20,40 Sondershausen 15. elokuuta ==Lähteet== Luokka:Saksalaiset kuulantyöntäjät Luokka:Vuonna 1978 syntyneet Luokka:Elävät henkilöt
Raedwald

Raedwald (Rædwald) (kuollut noin 624 tai 625) oli Itä-Anglian kuningas noin vuodesta 599 kuolemaansa asti. Hän oli Tytilan (Tytilus/Tyttla) poika ja Wuffan (Uuffa) pojanpoika. Bede, Historia ecclesiastica gentis Anglorum Raedwaldin hallinnon aikana Itä-Anglian valta oli voimakkaimmillaan. Beda Venerabilis kertoo hänen hallineen imperiumia anglosaksien kuningaskuntien keskuudessa. 800-luvun lopun Anglosaksien kronikka mainitsee hänen olevan arvoltaan bretwalda. Raedwaldia pidetään vahvimpana ehdokkaana hallitsijaksi, joka on haudattu vuonna 1939 löydettyyn Sutton Hoon venehautaanSuttonhoo at Encyclopedia Romana. == Lähteet == Luokka:Englannin anglosaksikuninkaat Luokka:Syntymävuosi tuntematon Luokka:620-luvulla kuolleet
Asahikawa

Asahikawa () on kaupunki Japanissa. Se on Hokkaidōn saaren toiseksi suurin kaupunki heti Sapporon jälkeen. Kaupungissa on 346 038 asukasta (2015). Asahikawa perustettiin 1. elokuuta 1922. Se on nimitetty yhdeksi Japanin ydinkaupungeista. Asahikawassa on lentoasema, ja Japanin maapuolustusvoimien toinen divisioona pitää kaupungissa päämajaansa. Asahikawan matkailukohteisiin kuuluvat eläintarha, hiihtokeskus ja Asahibashin silta. == Ilmasto == == Lähteet == == Aiheesta muualla == * Kaupungin verkkosivusto *
Roolihuijaus

Roolihuijaus (Faking It) on alun perin brittiläinen tosi-tv-sarja, jota on tehty vuodesta 2001. Joka jaksossa koulutetaan neljän viikon ajan yhtä ihmistä jonkin päinvastaisen asian ammattilaiseksi kuin mitä hän alun alkaen edustaa. Sen jälkeen koulutettava osallistuu kolmen oikean ammattilaisen kanssa kokeeseen, jossa tuomariston jäsenet yrittävät lopulta arvata kuka oli huijari. Jaksojen aiheita ovat olleet muun muassa vakuutusmyyjästä sijaisnäyttelijäksi, lampaankerijästä hiusstylistiksi, sellististä DJ:ksi ja tietokonenörtistä kuntoiluhulluksi. Sarjasta on tehty erimaalaisia versioita. Brittiläistä ja yhdysvaltalaista versiota Suomessa esittää Nelonen. == Aiheesta muualla == * * Roolihuijaus - brittiläinen kotisivu Luokka:2000-vuosikymmenen brittiläiset tositelevisiosarjat Luokka:Muodonmuutosohjelmat Luokka:Channel 4:n televisio-ohjelmat
Asama

Asama ( on tulivuori Japanissa Honshūn saaren keskiosassa. Se sijaitsee Gunman ja Naganon prefektuurien rajalla. Asama on nykyisin 2 568 metriä korkea, ja se purkautui viimeksi vuonna 2019. Vuoren itärinteellä on Tokion yliopiston ylläpitämä tulivuoriobservatorio. Japanin meteorologinen laitos julkaisi 1. helmikuuta 2009 varoituksen, jonka mukaan vuori saattaa purkautua kahden päivän sisällä.http://uk.reuters.com/article/UKNews1/idUKTRE5100EF20090201 Vuori purkautuikin seuraavana päivänä.http://news.bbc.co.uk/2/hi/asia- pacific/7864266.stm ==Lähteet== ==Aiheesta muualla== * WolcanoWorld - Asama * Mt. Asama 2004 eruption * Field Excursion Guide to Asama Volcano * Asaman purkautumisvuodet Luokka:Japanin tulivuoret Luokka:Kerrostulivuoret Luokka:Japanin vuoret
Inga Abitova

Inga Eduardovna Abitova (, s. 6. maaliskuuta 1982 Samara) on venäläinen kestävyysjuoksija. Abitova on 10 000 metrin euroopanmestari vuodelta 2006. Barcelonan EM-kilpailuissa 2010 Abitova sijoittui 10 000 metrillä alun perin toiseksi, mutta hänet hylättiin myöhemmin dopingrikkomuksen takia. Hän sai biologisen dopingpassin perusteella kahden vuoden kilpailukiellon alkaen 11. lokakuuta 2012. Samalla kaikki hänen tuloksensa 10. lokakuuta 2009 lähtien hylättiin takautuvasti. Pekingin olympialaisten 10 000 metrillä vuonna 2008 hän oli kuudes, mutta hänen suorituksensa hylättiin vuonna 2016, kun hänen Pekingin olympialaisissa antamansa dopingnäyte tutkittiin uudelleen ja siitä paljastui dopingaineen käyttö. Pekingin dopingtapauksesta hän sai kahden vuoden kilpailukiellon ajalle 13.6.2016–12.6.2018 ja hänen tuloksensa 16.8.2008 lähtien hylättiin takautuvasti.IAAF Newsletter 184 IAAF 29.6.2017 Abitovan Göteborgin vuoden 2006 EM-kisoissa juoksema 10 000 metrin voittoaika 30.31,42 on hänen ennätyksensä. 5 000 metrillä hänen ennätyksensä on heinäkuussa 2006 Tulassa juostu 15.15,05. == Lähteet == Luokka:Venäläiset kestävyysjuoksijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt
Asbest

Asbest () on kaupunki Venäjällä, Sverdlovskin alueella Uralvuoristossa. Asbest on yksi Venäjän monogorodeista, yhden tuotantoalan tai yrityksen ympärille syntynyt kaupunki, jonka talous perustuu sen asbestikaivokseen ja -teollisuuteen. Kaupunki on perustettu 1889 nimellä Kudelka, ja vuonna 1933 sen nimi muutettiin Asbestiksi. Vuonna 2010 siellä oli 68 893 asukasta. Kaupungin asbestilouhos on 11,5 km pitkä, 3 km leveä ja 350 m syvä. Asbestia kaivaa Uralasbest-niminen yritys. Yrityksen laskelmien mukaan asbestia riittäisi 200 vuodeksi, jos kysyntää riittää, mutta tuotanto on kuitenkin puolittunut huippuvuosista. Asbesti kattaa 70 prosenttia kaupungin taloudesta, siksi siellä pyritään kehittämään pieniä ja keskisuuria yrityksiä. Kaupungissa ei olla huolissaan asbestin terveysvaikutuksista, sillä kaivoksen johdon mielestä tuotettava asbestilaji krysotiili ei ole vaarallista ”oikein käytettynä”.Jussi Niemeläinen, Asbest taistelee asbestin puolesta, Helsingin Sanomat 3.3.2011 sivu B 3 ==Suomalaisten sotavankien muistomerkki== Toisen maailmansodan aikana Asbestissa oli suomalaisten sotavankien työleiri numero 84. Se toimi nimellä Monetno-Losinovski. Vankien muistoksi kaupungissa on Sotavainajien muiston vaalimisyhdistyksen vuonna 1998 pystyttämä muistokivi.Sotavankien muiston vaalimisyhdistys. Viitattu 29.4.2014. Suomalaisia kuoli leirillä 53, eikä tiedossa ole, että kukaan suomalaisista olisi päässyt sieltä palaamaan.Jaakko Numminen. Suomalaiset sotavainajat Karjalassa ja Venäjällä. Mikael Agricola -seura 2013. Viitattu 29.4.2014. ==Lähteet== Luokka:Sverdlovskin alueen kaupungit
Hötorget

Hötorget () on aukio Ruotsin pääkaupungin Tukholman keskusta-alueella, Norrmalmin kaupunginosassa. Se sijaitsee Kungsgatanin varrella, Drottninggatanin ja Sveavägenin välissä. Päiväsaikaan aukio on tunnettu hedelmien ja vihannesten markkinapaikkana. Hötorgetin itäpäädyssä sijaitsee Tukholman konserttitalo, eteläpäädyssä Filmstaden Sergel (yksi Tukholman keskustan suurimmista elokuvateattereista) sekä kauppahalli Hötorgshallen, ja länsipäädyssä entisen tavaratalo PUB:in tiloihin rakennettu Scandic-hotelli. Aukiosta kaakkoon sijaitsee Hötorgsskraporna, viiden tornitalon muodosta rykelmä. Hötorgetilla sijaitsee myös Tukholman metron vihreän linjan samanniminen asema, joka avattiin vuonna 1952. Se on koristeltu vaaleansinisillä tiilillä. Alue vilahtaa Madonnan kappaleen Ray of Light musiikkivideolla, jonka on ohjannut ruotsalainen Jonas Åkerlund. ==Lähteet== == Aiheesta muualla == Luokka:Norrmalm Luokka:Tukholman aukiot
Roman Kresta

Roman Kresta (s. 24. huhtikuuta 1976) on tšekkiläinen rallikuljettaja. Rallidebyytin hän teki vuonna 1994. Hän on kaksinkertainen Tšekin rallimestari vuosilta 2000 ja 2001. Mestaruudet hän voitti Škoda Octavia WRC:n ratissa. Hän on osoittanut olevansa ajoittain nopea myös MM-sarjassa, mutta onnistui saamaan vain yhden kauden sopimuksen Fordin tehdastallin kanssa kaudeksi 2005, jolloin hän ajoi Toni Gardemeisterin tallikaverina ja onnistui voittamaan Gardemeisterin muutamia kertoja ek ajoissa. Kauden 2005 jälkeen Kresta jatkoi Ford-tallissa testikuljettajana. Viimeiset MM-rallinsa Kresta ajoi yksityisellä N-ryhmän Mitsubishillä Ruotsissa ja Suomessa kaudella 2010. ==Lähteet== == Aiheesta muualla == *Krestan nettisivut *Roman Kresta rally profile Luokka:Tšekkiläiset ralliautoilijat Luokka:Vuonna 1976 syntyneet Luokka:Elävät henkilöt
Cocoon – nuoruudenlähde

Cocoon – nuoruudenlähde (Cocoon) on yhdysvaltalainen tieteiselokuva, joka sai ensi-iltansa vuonna 1985. Se kertoo ryhmästä vanhahkoja ihmisiä, jotka avaruusolennot nuorentavat. Ron Howardin ohjaaman elokuvan pääosissa nähdään Don Ameche, Wilford Brimley, Hume Cronyn, Brian Dennehy, Steve Guttenberg, Jessica Tandy, Maureen Stapleton ja Jack Gilford. Cocoon voitti kaksi Oscar- palkintoa, kun Don Ameche sai Oscarin parhaasta miessivuosasta ja erikoistehostetyöryhmä elokuvan visuaalisista efekteistä. Lisäksi Cocoon oli ehdolla parhaana komedia- tai musikaalielokuvana Golden Globeen. Elokuvalle tehtiin myös jatko-osa Paluu nuoruudenlähteelle, joka valmistui vuonna 1988. == Näyttelijät == == Arvioita == Video-oppaassa vuodelta 1994 Esko Rautakorpi sanoo elokuvaa lämminhenkiseksi, sadunomaiseksi ja ihmisläheiseksi ja antaa sille neljä tähteä viidestä, mikä vastaa sanallista arviota ”erinomainen”. == Lähteet == == Aiheesta muualla == * Luokka:Yhdysvaltalaiset tieteiselokuvat Luokka:Vuoden 1985 yhdysvaltalaiset elokuvat Luokka:Ron Howardin ohjaamat elokuvat Luokka:Parhaan miessivuosan Oscar-palkinnon saaneet elokuvat Luokka:Parhaiden erikoistehosteiden Oscar-palkinnon saaneet elokuvat
Brice Tirabassi

Brice Tirabassi (s. 15. kesäkuuta 1977) on ranskalainen rallikuljettaja. Hän on ajanut 24 kilpailua rallin MM-sarjassa. == Ura == Tirabassi aloitti rallin ajamisen vuonna 1997. Hän voitti JWRC-sarjan mestaruuden Renault Clio S1600 -autolla vuonna 2003. Kaudella 2004 Tirabassi siirtyi ajamaan N-ryhmän ralliautoa, jolla hän kilpaili N-ryhmän MM-sarjassa. Kaudella 2006 Tirabassi ajoi muun muassa kaksivetoista Citroën C2 S1600 -ralliautoa MM-ralleissa juniorien sarjassa. Tirabassi oli mukana Ranskan joukkueessa vuoden 2009 Rally of The Nations -kisassa ja sijoittui joukkuetoverinsa Didier Auriolin kanssa kolmanneksi. == Lähteet == ==Aiheesta muualla== *Tirabassin nettisivut *Tietoa Tirabassin urasta Luokka:Ranskalaiset ralliautoilijat Luokka:Rallin nuorten maailmanmestarit Luokka:Vuonna 1977 syntyneet Luokka:Elävät henkilöt
Joachim Olsen

Joachim Brøchner Olsen (s. 31. toukokuuta 1977 Aalborg) on tanskalainen poliitikko ja kuulantyöntäjä. Olsenia valmensi lokakuusta 2003 lähtien islantilainen Vesteinn Hafsteinsson. Olsenin vuonna 2007 työntämä ennätys 21,61 metriä on nykyinen Tanskan ennätys. Kotimaassaan Olsen edusti Århus 1900:aa. Olsen oli kansankäräjien jäsen kausilla 2011–2015 ja 2015–2019. Hänen puolueensa oli Liberal Alliance. == Urheilu-ura == Olsen voitti kultaa sisäratojen EM-kisoissa Madridissa vuonna 2005. Hopeaa hän saavutti Ateenan olympialaisissa 2004, EM-kisoissa 2002 ja 2006, ja sisäratojen EM-kisoissa 2002 ja sisäratojen MM-kisoissa 2006. Pronssia Olsen on työntänyt sisäratojen MM-kisoissa 2004 Budapestissä ja Birminghamin EM-hallikisoissa 2007. Ateenan olympialaisissa 2004 Olsen sijoittui alun perin kolmanneksi, mutta vuonna 2013 hänet nostettiin hopeamitalille Juri Bilonohin hylkäyksen takia. Vuoden 2006 MM-hallikilpailuissa ja EM-kilpailuissa Olsen sijoittui alun perin kolmanneksi, mutta nousi molemmissa myöhemmin toiseksi Andrei Mih’nevitšin dopinghylkäyksen jälkeen. Nuoruudessaan Olsen keskittyi kiekonheittoon, mutta Idahon yliopistossa opiskellessaan hänen onnistui siirtyä kuulantyönnössä pakitustekniikasta pyörähdystekniikkaan. Olsen selviytyi loppukilpailuun jokaisessa käymässään arvokilpailussa Edmontonin vuoden 2001 MM-kilpailuista lähtien Osakan MM-kilpailuihin 2007 saakka. Pekingin olympialaisissa 2008 hän jäi karsintaan. Heinäkuussa 2009 Olsen ilmoitti lopettavansa urheilu-uransa. ==Lähteet== ==Aiheesta muualla== * * Tanskan yleisurheiluliiton profiili Olsenista Luokka:Tanskalaiset kuulantyöntäjät Luokka:Tanskalaiset olympiamitalistit Luokka:Tanskalaiset poliitikot Luokka:Vuonna 1977 syntyneet Luokka:Elävät henkilöt
Wedge-strategia

Wedge-strategia (kiila-strategia) on yhdysvaltalaisen älykkään suunnittelun pääliikkeen Discovery Instituten sisäiseen käyttöönsä laatima poliittis- yhteiskunnallinen toimintasuunnitelma. Suunnitelman mukaan älykkään suunnittelun liike pyrkii vaikuttamaan materialistiseksi kutsumaansa nykytieteeseen ja tuomaan sen tilalle kristilliseen Jumalaan uskovien mukaisen kreationistisen todellisuuskäsityksen. Ohjelma pyrkii vaikuttamaan myös taiteeseen ja muihin elämänaloihin. Lopullinen strategian tavoite olisi uudistaa koko yhdysvaltalainen kulttuuri vastaamaan konservatiivisia kristillisiä näkymyksiä, poistaa darwinismi lopullisesti sekä tehdä älykkään suunnitelman ideasta hallitseva näkökanta tieteisiin. Wedge-dokumentti vuosi julkisuuteen Discovery Instituten rahankeräyskampanjan yhteydessä, jonka tavoitteena oli rahoittaa heidän materialistisen tieteen vastaista ohjelmaansa. Discovery Instituten vaikuttajahahmo Stephen C. Meyer väittää sen "varastetun" liikkeen toimistoista. Älykkään suunnittelun liikkeen edustajan Phillip E. Johnsonin mukaan wedge-liike syntyi vuonna 1992, kun älykästä suunnittelua edustavat Michael Behe, Stephen Meyer, William Dembski sekä Johnson itse kokoontuivat Southern Methodist Universityssa Darwin on Trial -kirjan julkistamisen jälkeen. == Katso myös == * Älykäs suunnittelu == Lähteet == == Aiheesta muualla == *Wedge-dokumentti (skannattu PDF-muotoon) *Wedge-dokumentti tekstimuotoisena * Wedge-dokumentti HTML-muotoisena *Discovery's Creation Seattle Weeklyn artikkeli. * The Wedge at Work: How Intelligent Design Creationism Is Wedging Its Way into the Cultural and Academic Mainstream Ensimmäinen luku Barbara Forrestin kirjasta Intelligent Design Creationism and Its Critics. MIT Press, 2001. Luokka:Älykäs suunnittelu
Asgardilaiset

Asgardilaiset (eli Asgardin jumalat) ovat Marvel-kustantamon luoma kuvitteellinen jumalrotu. Asgardilaisia palvoivat vuosituhat sitten Norjan viikingit ja erinäiset germaaniheimot. Asgardilaiset eivät kuitenkaan enää halua, että heitä palvottaisiin. == Historia == Vain vähän tiedetään salaperäisestä asgardilaisten rodusta. Ainoastaan Mimiri, Viisauden Lähde tuntee joitain utuisia tarinoita asgardilaisten hallitsijan Odinin menneisyydestä mutta nämä tarinat ovat epäluotettavia. Asgardin jumalat elävät Asgard-nimisessä ulottuvuudessa, jossa asuu myös muita rotuja, kuten kääpiöitä ja jättiläisiä. Asgardin roduista asgardilaiset ovat voimakkaimpia ja muistuttavat eniten ihmistä. Rotu ei kuitenkaan ole alun perin kehittynyt tuossa ulottuvuudessa. == Fysiologia == Huolimatta ihmismäisestä ulkonäöstä asgardilaiset ovat suunnattoman paljon tavallista ihmistä voimakkaampia. Rodun jokainen miespuolinen jäsen kykenee nostamaan vähintään 30 tonnia naisten kyetessä nostamaan noin 25 tonnia. Asgardilaiset elävät pitkään ja ikääntyvät ihmisten mittapuun mukaan hitaasti, mutta he eivät ole kuolemattomia. Asgardilaisten kehot ovat huomattavasti tiheämpiä ja kestävämpiä kuin ihmisten, ja rodun jokainen jäsen kestää suurikaliiperisenkin ammuksen osuman ilman vaurioita. Asgardilaiset kykenevät vahingoittuessaan parantamaan itsensä nopeasti. Heillä on myös maagisia keinoja, joiden avulla voi parantua vakavammista vammoista. He voivat esimerkiksi palauttaa irronneet raajat ja tuhoutuneet elimet sekä selvitä verenhukasta. On kuitenkin mainittava, että vain osa asgardilaisista omaa tarpeeksi voimia magian käyttöön. Asgardilaisten lihakset, luut ja ihokudokset ovat karkeasti arvioiden noin kolme kertaa tavallista ihmistä tiheämmät. Siksi asgardilaisten paino on myös liki neljä kertaa suurempi verrattuna keskivertoihmiseen. Aineenvaihduntansa vuoksi asgardilaiset ovat kestäviä, eivätkä eritä maitohappoa samalla nopeudella kuin ihmiset. Asgardilaiset tarvitsevat erikoisen kultaisen omenan Idunnin hoitamasta Yggdrasil-puusta. Omenan syöminen palauttaa asgardilaisten nuoruuden ja terveyden. == Teknologinen taso == Asgardilaiset eivät ole valjastaneet teknologiaa palvelukseensa. Sen sijaan he osaavat käyttää mystisiä energiavirtoja eri tarkoituksiin. Vaikka kaikilla asgardilaisilla on tämä kyky, vain harva kykenee tekemään sen kanssa mitään mainitsemisen arvoista. Joidenkin väitteiden mukaan asgardilaisten magia ei ole Tohtori Oudon hallitseman magian kaltaista vaan teknologiaa, joka on edennyt tasolle, mitä ihminen pitäisi taikuutena. Tämä on kuitenkin vain spekulointia. == Tunnettuja asgardilaisia == *Amora, Lumoajatar *Balder *Frigga *Freija *Heimdall *Hela *Hermod *Hoder *Loki *Lorelei *Odin *Sigyn *Sif *Thor *Tyr *Valkyyria *Vidar *Volla *Soturikolmikko (Fandral, Hogun ja Volstagg) Luokka:Marvel-universumin rodut * en:Asgardians
Simputer

Simputer oli intialainen kämmentietokonehanke, jonka avulla pyrittiin vakio- osista kokoamaan halpa kehitysmaissa käytettäväksi soveltuva kämmentietokone. Simputer julkistettiin huhtikuussa 2001. Hankkeeseen kohdistui suuria odotuksia: esimerkiksi New York Times kutsui sitä tietokoneteknologian vuoden 2001 tärkeimmäksi innovaatioksi, vaikka samana vuonna julkaistiin muun muassa Windows XP. Suurista odotuksista huolimatta Simputer-hanke epäonnistui, eikä se koskaan onnistunut lyömään itseään läpi. Tietokone ei onnistunut saamaan merkittävää jalansijaa Intiassa, mistä on myöhemmin syytetty muun muassa Intian julkisen sektorin haluttomuutta tilata laitetta itselleen. == Lähteet == ==Aiheesta muualla== * Virallinen sivusto Luokka:Kämmentietokoneet Luokka:Linux-pohjaiset laitteet
Colchester

Colchester on noin asukkaan kaupunki ja asukkaan hallintopiiri (borough) Essexin kreivikunnassa Itä-Englannissa. Se on kreivikunnan suurin kaupunki ja sijaitsee 83 kilometriä Lontoosta koilliseen. Sieltä kulkee pääkaupunkiin A12-tie ja Great Eastern Main Line -rautatielinja. Britteinsaarten vanhimpana tunnettuna roomalaisena kaupunkina Colchester katsoo olevansa Britannian vanhin kaupunki.Colchester Guide == Historiaa == Colchesteria on pidetty vanhimpana Rooman valtakunnan kaupunkina Britanniassa. Sen kelttinimi oli Camulodunon, joka tarkoittaa ’Camuloksen [kelttiläinen sodanjumala] linnoitusta’. Roomalaisten vuonna 43 tapahtuneen Britannian-valloituksen jälkeen paikalle rakennettiin legioonalaislinnoitus ja paikkakunnan nimi roomalaistettiin muotoon Camulodunum. Camulodunum toimi roomalaisten ensimmäisenä pääkaupunkina Britanniassa, mutta se tuhottiin Boudiccan johtamassa kansannousussa vuonna 61. Jonkin aikaa hävityksen jälkeen Lontoosta tuli uusi Britannian provinssin pääkaupunki. Rooman valtakunnan rajan siirryttyä pohjoisemmaksi Camulodunumista tuli colonia nimeltään Colonia Claudia Victricensis. Itä-Anglian viikingit valloittivat Colchesterin ja suurimman osan Essexin kuningaskuntaa 800-luvun loppupuolella. Kaupunki pysyi viikinkien hallussa aina vuoteen 920, jolloin Edvard Vanhempi voitti sen haltuunsa. Keskiaikaisen Colchesterin tärkein maamerkki on Colchesterin linna, jonka normannit rakensivat 1000-luvulla vanhan roomalaisen temppelin paikalle. 1500-luvun jälkipuoliskolla kaupunkiin muutti suuri määrä kutojia ja vaattureita Flanderista. Colchesterin keskustassa on yhä "hollantilaisena korttelina" (Dutch Quarter) tunnettu osa. == Urheilu == Kaupungin menestynein jalkapalloseura on Colchester United. == Lähteet == Luokka:Asutut paikat Essexissä Luokka:Englannin hallintopiirit Luokka:Englannin kaupungit Luokka:Essexin hallinnolliset alueet